Giza mikrobioma

Giza mikrobioma giza gorputzaren hainbat ataletan dagoen mikrobio multzoa da, jeneralean gizaki osasuntsuen larruazalean, listuan eta ahoko mukosan, konjuntiban, baginan eta digestio-aparatuan dagoena.

Baldintza normaletan mikrobio horiek ez dute gaixotasunik sortzen, eta harreman sinbiotiko edo komentsalista mantentzen dute. Kasu askotan (heste-floraren mikrobioak, adibidez) mikrobiota hori funtsezkoa da osasuna mantendu ahal izateko (gure gorputzak behar dituen bitamina eta beste substantzia batzuk ekoizten dituelako, immunitate-sistema indartzen duelako, mikrobio patogenoen hazkuntza oztopatzen duelako, etab.)

 Osaera 
Animalia osasuntsu batean, barne-ehunak, adibidez, odola, burmuina eta abar, normalean mikroorganismorik gabe daude. Hala ere, azaleko ehunak (azala eta muki-mintzak) etengabe daude ingurumenaren organismoekin harremanetan, eta mikrobio espezie desberdinek erraz kolonizatzen dituzte. Mikrobiota arrunta bakterio, onddo, protozoo eta beste mikrobio batzuek osatzen dute; giza hesteetako mikrobiota soilik da ekosistema konplexu bat, 400 bakterio-espeziek baino gehiagok osatzen dutena. Halaber, gizakion ingurune espezifikoetan kokatzen da, hala nola larruazalean, orofaringean, traktu gastrointestinalean eta genitourinarioan, besteak beste. Gizakiarekin kontaktu zuzenean bizi diren mikroorganismoen populazioak gizakiaren gorputzeko zelulen kopurua gainditzen du 10:1eko erlazioan (giza zelula bakoitzeko 10 mikrobio daude), kontuan hartuta giza gorputza gutxi gorabehera 1013z osatuta dagoela, gizakiok berezkoak ez diren 1014 zelula daramatzagu gurekin. Mikrobiota honen zatirik handiena bizi den ugaztunen heste lodian, mikroorganismoen kopurua 1012-1014ra igotzen da (1-1,5 kg gutxi gorabehera), baita lurzoruan, lurpean eta ozeanoetan aurkitutakoa baino handiagoa ere. 2008an, traktu gastrointestinaleko espezie bakterianoen guztizko kopurua 40.000ra ailegatu zen.

Mikrobiota azaleraren araberaBakterioaAzalaKonjuntibaSudurraFaringeaAhoaGastrointestinalaUretraBaginaStaphylococcus epidermidis ++++++++++++++Staphylococcus aureus*++/-++++++/-+Streptococcus mitis++++/-++Streptococcus salivarius++++Streptococcus mutans*+++Enterococcus faecalis*+/-+++++Streptococcus pneumoniae*+/-+/-+++/-Streptococcus pyogenes*+/-+/-+++/-+/-Neisseria sp.+++++++Neisseria meningitidis*+++++Enterobacteriaceae*(batez ere E coli)+/-+/-+/-+++++Proteus sp.+/-++++++Pseudomonas aeruginosa*+/-+/-+/-Haemophilus influenzae*+/-+++Bacteroides sp.*++++/-Bifidobacterium bifidum ++Lactobacillus sp. +++++++Clostridium sp.* +/-++Clostridium tetani +/-Corynebacterineae++++++++++Mycobacterium++/-+/-++Actinomycetaceae++Spirochaetes+++++Mycoplasmatales++++/-+ Laburdurak: sp. (genero baten edozein espezie) ++: Oso arrunta. += Arrunta +/-=Bitxia *=Balizko patogenoa

 Erreferentziak 

 Ikus, gainera 
 Heste-flora
 Aho-flora
 Larruazaleko flora
 Baginako flora
 Disbiosi

 Kanpo estekak 

Kategoria:Mikrobiota
Kategoria:Osasun-zainketa